《邑涯邢公八帙 其二》
明代·葛昕

作伴求羊足隐沦，素书丹灶百年身。德培天汉三珠树，庆衍仙班几玉麟。

皤鬓鹤颜清岳岳，峨冠豸绂乐申申。遥知舞綵添筹处，一曲歌鸣万洞春。

作者简介：明济南府德平（今山东临邑县）人，字幼明，号龙池。以荫为都督府都事，迁工部屯田郎中，曾裁惜薪司炭额百余万，汰厂司内官五百余人。官至尚宝司卿。有《集玉山房稿》。